nibzard/narodne-novine-full-text-markdown huggingface dataset:
### NN 10/2018 (31.1.2018.), Plan prijma u državnu službu u Državno izborno povjerenstvo Republike Hrvatske za 2018. godinu

DRŽAVNO IZBORNO POVJERENSTVO REPUBLIKE HRVATSKE

244

Na osnovi članka 43. stavka 2. točke c) Zakona o državnim službenicima (»Narodne novine«, broj: 92/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15, 138/15
 i 61/17), a sukladno Državnom proračunu Republike Hrvatske za 2018. godinu i projekcijama za 2019. i 2020. godinu (»Narodne novine«, broj 124/17), donosi se

PLAN

PRIJMA U DRŽAVNU SLUŽBU U DRŽAVNO IZBORNO POVJERENSTVO REPUBLIKE HRVATSKE ZA 2018. GODINU

I.

Ovim Planom prijma u državnu službu utvrđuje se prijam državnih službenika u Stručnu službu Državnog izbornog povjerenstva Republike Hrvatske za 2018. godinu.

II.

Plan prijma u državnu službu sadrži stvarno stanje popunjenosti radnih mjesta u Stručnoj službi Državnog izbornog povjerenstva Republike Hrvatske te potreban broj državnih službenika na neodređeno vrijeme.

III.

U Stručnoj službi Državnog izbornog povjerenstva Republike Hrvatske zaposleno je 15 državnih službenika na neodređeno vrijeme.

IV.

U Stručnoj službi Državnog izbornog povjerenstva u 2018., sukladno predviđenim financijskim sredstvima u Državnom proračunu Republike Hrvatske za 2018. i projekcijama za 2019. i 2020. te suglasnosti Ministarstva financija od 11. siječnja 2018., klasa: 100-01/18-01/07; urbroj: 513-05-01-18-2, planira se prijam na neodređeno vrijeme:

– 1 (jednog) državnog službenika sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim studijem pravne struke.

V.

Na temelju ovog Plana prijma, slobodna radna mjesta popunjavaju se putem javnog natječaja, internog oglasa, napredovanja ili premještaja.

VI.

Plan prijma u državnu službu stupa na snagu danom donošenja, a objavljuje se u »Narodnim novinama«, te na internetskim stranicama Ministarstva uprave i Državnog izbornog povjerenstva Republike Hrvatske.

Klasa: 112-01/18-01/01

Urbroj: 507-02/01-18-3

Zagreb, 22. siječnja 2018.

Tajnica
 Albina Rosandić, v. r.
### NN 11/2018 (2.2.2018.), Rješenje Zavoda za unapređivanje zaštite na radu klasa: UP/I-115-01/18-01/01, urbroj: 425-02/2-18-4 od 22. siječnja 2018.

ZAVOD ZA UNAPREĐIVANJE ZAŠTITE NA RADU

262

Na zahtjev društva INSPEKTA d.o.o. iz Osijeka, Ivana Gundulića 36b, OIB: 94111057103, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14. i 118/14.), Zavod za unapređivanje zaštite na radu (dalje: Zavod) donosi

RJEŠENJE

I.

INSPEKTA d.o.o. iz Osijeka, Ivana Gundulića 36b, OIB: 94111057103, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

3. izrada procjene rizika

4. ispitivanja radne opreme

5. ispitivanja u radnom okolišu

a) ispitivanja fizikalnih čimbenika.

O obavljenim ispitivanjima navedena pravna osoba obvezna je izdavati i čuvati isprave te voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/18-01/01

Urbroj: 425-02/2-18-4

Zagreb, 22. siječnja 2018.

Ravnatelj
 Vitomir Begović, v. r.
### NN 11/2018 (2.2.2018.), Rješenje Zavoda za unapređivanje zaštite na radu klasa: UP/I-115-01/15-01/93, urbroj: 425-02/2-18-6 od 19. siječnja 2018.

Zavod za unapređivanje zaštite na radu

261

Na zahtjev društva Dalekovod d.d. iz Zagreba, Ulica Marijana Čavića 4, OIB: 47911242222, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14. i 118/14.), Zavod za unapređivanje zaštite na radu (dalje: Zavod) donosi

RJEŠENJE

I.

DALEKOVOD d.d. iz Zagreba, Ulica Marijana Čavića 4, OIB: 47911242222, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

3. izrada procjene rizika.

O obavljenim poslovima navedena pravna osoba je obvezna izdavati i čuvati isprave te voditi evidenciju.

II.

Ovim Rješenjem stavlja se izvan snage Rješenje Zavoda za unapređivanje zaštite na radu klasa: UP/I-115-01/15-01/93, urbroj: 425-02/4-15-2 od 30. prosinca 2015. godine.

III.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

IV.

Ovo Rješenje objavit će se u »Narodnim novinama«.

Klasa: UP/I-115-01/15-01/93

Urbroj: 425-02/2-18-6

Zagreb, 19. siječnja 2018.

Ravnatelj
 Vitomir Begović, v. r.
### NN 11/2018 (2.2.2018.), Odluka o proglašenju 1. ožujka Nacionalnim danom edukacijskih rehabilitatora

Hrvatski sabor

249

Na temelju članka 81. Ustava Republike Hrvatske, Hrvatski sabor na sjednici 26. siječnja 2018. donio je

ODLUKU

O PROGLAŠENJU 1. OŽUJKA – NACIONALNIM DANOM EDUKACIJSKIH REHABILITATORA

I.

Dan 1. ožujka proglašava se Nacionalnim danom edukacijskih rehabilitatora.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 960-01/17-01/03

Zagreb, 26. siječnja 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 11/2018 (2.2.2018.), Odluka o izmjeni Odluke o proglašenju projekta LNG terminal (izgradnja prihvatnog terminala za ukapljeni prirodni plin na otoku Krku) strateškim investicijskim projektom Republike Hrvatske

VLADA REPUBLIKE HRVATSKE

257

Na temelju članka 11. Zakona o strateškim investicijskim projektima Republike Hrvatske (»Narodne novine«, br. 133/13, 152/14 i 22/16), Vlada Republike Hrvatske je na sjednici održanoj 1. veljače 2018. godine donijela

ODLUKU

O IZMJENI ODLUKE O PROGLAŠENJU PROJEKTA LNG TERMINAL (IZGRADNJA PRIHVATNOG TERMINALA ZA UKAPLJENI PRIRODNI PLIN NA OTOKU KRKU) STRATEŠKIM INVESTICIJSKIM PROJEKTOM REPUBLIKE HRVATSKE

I.

U Odluci o proglašenju projekta LNG terminal (izgradnja prihvatnog terminala za ukapljeni prirodni plin na otoku Krku) strateškim investicijskim projektom Republike Hrvatske (»Narodne novine«, broj 78/15), točka I. mijenja se i glasi:

»Na prijedlog Povjerenstva za procjenu i utvrđivanje prijedloga strateških projekata, projekt pod nazivom LNG terminal (izgradnja prihvatnog terminala za ukapljeni prirodni plin na otoku Krku, u daljnjem tekstu: LNG terminal), koji će se realizirati u dvije faze – plutajući terminal i kopneni terminal, proglašava se strateškim investicijskim projektom Republike Hrvatske u svim fazama razvoja projekta.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/26

Urbroj: 50301-25/05-18-2

Zagreb, 1. veljače 2018.

Predsjednik
 mr. sc. Andrej Plenković, v. r.
### NN 11/2018 (2.2.2018.), Odluka o izmjeni Odluke o koncesiji na pomorskom dobru u svrhu izgradnje i gospodarskog korištenja luke posebne namjene – luke nautičkog turizma Marina Kaštela

VLADA REPUBLIKE HRVATSKE

258

Na temelju članka 20. stavka 8. i članka 22. stavka 2. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), a u vezi s člankom 11. podstavkom 2. Uredbe o razvrstaju luka otvorenih za javni promet i luka posebne namjene (»Narodne novine«, br. 110/04 i 82/07), Vlada Republike Hrvatske je na sjednici održanoj 1. veljače 2018. godine donijela

ODLUKU

O IZMJENI ODLUKE O KONCESIJI NA POMORSKOM DOBRU U SVRHU IZGRADNJE I GOSPODARSKOG KORIŠTENJA LUKE POSEBNE NAMJENE – LUKE NAUTIČKOG TURIZMA MARINA KAŠTELA

I.

U Odluci o koncesiji na pomorskom dobru u svrhu izgradnje i gospodarskog korištenja luke posebne namjene – luke nautičkog turizma Marina Kaštela (»Narodne novine«, broj 136/13), u točki III. stavku 1. riječi: »u daljnjem roku od 2 (dvije) godine«, zamjenjuju se riječima: »do dana 1. travnja 2018. godine«.

II.

Zadužuje se Ovlaštenik koncesije dostaviti Ministarstvu mora, prometa i infrastrukture produženje garancije radi dobrog izvršenja posla s rokom važenja do 30. rujna 2018. godine.

III.

Ako Ovlaštenik koncesije ne dostavi produženje garancije radi dobrog izvršenja posla iz točke II. ove Odluke neće se zaključiti dodatak Ugovoru o koncesiji iz točke IV. ove Odluke, gubi sva prava stečena Ugovorom o koncesiji, te će se naplatiti garancija radi dobrog izvršenja posla.

IV.

Na temelju ove Odluke ovlašćuje se ministar mora, prometa i infrastrukture sklopiti dodatak Ugovoru o koncesiji u roku 30 dana od dana objave ove Odluke u Narodnim novinama.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/21

Urbroj: 50301-27/25-18-2

Zagreb, 1. veljače 2018.

Predsjednik
 mr. sc. Andrej Plenković, v. r.
### NN 11/2018 (2.2.2018.), Odluka o pokretanju postupka pregovora o sklapanju Kolektivnog ugovora za djelatnost zdravstva i zdravstvenog osiguranja i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

255

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14 i 26/15), Vlada Republike Hrvatske je na sjednici održanoj 1. veljače 2018. godine donijela

ODLUKU

O POKRETANJU POSTUPKA PREGOVORA O SKLAPANJU KOLEKTIVNOG UGOVORA ZA DJELATNOST ZDRAVSTVA I ZDRAVSTVENOG OSIGURANJA I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju Kolektivnog ugovora za djelatnost zdravstva i zdravstvenog osiguranja.

II.

U pregovarački odbor Vlade Republike Hrvatske za pregovore o sklapanju Kolektivnog ugovora iz točke I. ove Odluke imenuju se:

– prof. dr. sc. Milan Kujundžić, dr. med., ministar zdravstva

– Tomislav Dulibić, državni tajnik u Ministarstvu zdravstva

– Lucian Vukelić, dr. med., vršitelj dužnosti ravnatelja Hrvatskog zavoda za zdravstveno osiguranje

– Ivana Radeljak Novaković, predstavnica Ministarstva financija

– Inga Žic, predstavnica Ministarstva rada i mirovinskoga sustava

– Danica Kramarić, predstavnica Ministarstva zdravstva

– Marija Pećanac, predstavnica Ministarstva zdravstva

– Dražen Jurković, dr. med., direktor Udruge poslodavaca u zdravstvu.

III.

Za zamjenike članova pregovaračkog odbora iz točke II. ove Odluke imenuju se:

– prim. Željko Plazonić, dr. med., državni tajnik u Ministarstvu zdravstva

– Hrvoje Tomljenović, predstavnik Ministarstva zdravstva

– Veronika Laušin, dr. med., zamjenica ravnatelja Hrvatskog zavoda za zdravstveno osiguranje

– Mirela Zagorac, predstavnica Ministarstva financija

– Olivera Fišeković, predstavnica Ministarstva rada i mirovinskoga sustava

– Zdravko Batarilo, predstavnik Ministarstva zdravstva

– Martina Furlan, predstavnica Hrvatskog zavoda za zdravstveno osiguranje

– Marijana Mihaljević, predstavnica Udruge poslodavaca u zdravstvu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/18

Urbroj: 50301-27/25-18-2

Zagreb, 1. veljače 2018.

Predsjednik
 mr. sc. Andrej Plenković, v. r.
### NN 11/2018 (2.2.2018.), Odluka o davanju suglasnosti na Odluku Županijske skupštine Primorsko-goranske županije o izmjenama Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije

VLADA REPUBLIKE HRVATSKE

256

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske i 56/16), Vlada Republike Hrvatske je na sjednici održanoj 1. veljače 2018. godine donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE
 PRIMORSKO-GORANSKE ŽUPANIJE O IZMJENAMA ODLUKE O UTVRĐIVANJU LUČKOG PODRUČJA U LUKAMA OTVORENIM ZA JAVNI PROMET ŽUPANIJSKOG I LOKALNOG ZNAČAJA NA PODRUČJU PRIMORSKO-GORANSKE ŽUPANIJE

I.

Daje se suglasnost na Odluku o izmjenama Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije, klase: 021-04/17-01/8, urbroja: 2710/1-01-01/4-17-26, koju je donijela Županijska skupština Primorsko-goranske županije na sjednici održanoj 19. listopada 2017. godine, a koja se odnosi na proširenje obuhvata lučkog područja luke Črni mul (Crikvenica), te utvrđivanje obuhvata lučkog područja luke Perčin (Jadranovo).

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/22

Urbroj: 50301-27/25-18-2

Zagreb, 1. veljače 2018.

Predsjednik
 mr. sc. Andrej Plenković, v. r.
### NN 11/2018 (2.2.2018.), Odluka o postavljanju izvanrednog i opunomoćenog veleposlanika Republike Hrvatske u Demokratskoj Socijalističkoj Republici Šri Lanki, sa sjedištem u New Delhiju

PREDSJEDNICA REPUBLIKE HRVATSKE

250

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/17-01/17, urbroj: 50301-15/28-18-11 od 18. siječnja 2018., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA
 REPUBLIKE HRVATSKE

PETAR LJUBIČIĆ, izvanredni i opunomoćeni veleposlanik Republike Hrvatske u Republici Indiji, sa sjedištem u New Delhiju, postavlja se i za izvanrednog i opunomoćenog veleposlanika Repub­like Hrvatske u Demokratskoj Socijalističkoj Republici Šri Lanki, sa sjedištem u New Delhiju.

Ova Odluka stupa na snagu danom donošenja.

Klasa: 018-07/18-02/01
 Urbroj: 71-06-01/1-18-2
 Zagreb, 22. siječnja 2018.

Predsjednica
 Republike Hrvatske
 Kolinda Grabar-Kitarović, v. r.
### NN 11/2018 (2.2.2018.), Odluka o postavljanju izvanrednog i opunomoćenog veleposlanika Republike Hrvatske u Republici Gani, sa sjedištem u Londonu

PREDSJEDNICA REPUBLIKE HRVATSKE

251

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/17-01/02, urbroj: 50301-15/28-18-15 od 19. siječnja 2018., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA
 REPUBLIKE HRVATSKE

IGOR POKAZ, izvanredni i opunomoćeni veleposlanik Repub­like Hrvatske u Ujedinjenoj Kraljevini Velike Britanije i Sjeverne Irske, sa sjedištem u Londonu, postavlja se i za izvanrednog i opunomoćenog veleposlanika Republike Hrvatske u Republici Gani, sa sjedištem u Londonu.

Ova Odluka stupa na snagu danom donošenja.

Klasa: 018-07/18-02/02
 Urbroj: 71-06-01/1-18-2
 Zagreb, 24. siječnja 2018.

Predsjednica
 Republike Hrvatske
 Kolinda Grabar-Kitarović, v. r.
### NN 11/2018 (2.2.2018.), Rješenje o razrješenju pomoćnika glavne tajnice Vlade Republike Hrvatske

VLADA REPUBLIKE HRVATSKE

259

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 10. stavka 4. Uredbe o Glavnom tajništvu Vlade Republike Hrvatske (»Narodne novine«, br. 3/12, 59/12, 49/13, 10/16 i 99/16), Vlada Republike Hrvatske je na sjednici održanoj 1. veljače 2018. godine donijela

RJEŠENJE

O RAZRJEŠENJU POMOĆNIKA GLAVNE TAJNICE VLADE REPUBLIKE HRVATSKE

Razrješuje se TIHOMIR CIGIĆ položaja pomoćnika glavne tajnice Vlade Republike Hrvatske.

Klasa: UP/I 080-02/18-02/11

Urbroj: 50301-15/28-18-02

Zagreb, 1. veljače 2018.

Predsjednik
 mr. sc. Andrej Plenković, v. r.
### NN 12/2018 (7.2.2018.), Odluka o izmjenama i dopunama Odluke o porezima Općine Garčin

OPĆINA GARČIN

276

Na temelju stavka 1. članka 42. Zakona o lokalnim porezima (»Narodne novine«, br. 115/16 i 101/17) te članka 32. Statuta Općine Garčin (»Službeni vjesnik Općine Garčin«, br. 9/09 i 5/13), Općinsko vijeće Općine Garčin na svojoj 5. sjednici održanoj 15. prosinca 2017. godine donosi

ODLUKU

O IZMJENAMA I DOPUNAMA ODLUKE O POREZIMA OPĆINE GARČIN

Članak 1.

U Odluci o porezima Općine Garčin (»Službeni vjesnik Brodsko-posavske županije«, broj 14/17) u članku 2. točka 5. briše se.

Članak 2.

U članku 6. riječi »pića (vinjak, rakiju i žestoka pića), prirodnih vina, specijalnih vina, piva« brišu se.

Članak 3.

Podnaslov »Porez na nekretnine« ispred članka 17. i članak 17. brišu se.

Članak 4.

U članku 18. stavku 1. iza riječi »prireza porezu na dohodak« dodaje se »zarez« i riječi »poreza na kuće za odmor«.

Članak 5.

U članku 19. riječi »poreza na kuće za odmor i« brišu se.

Članak 6.

Ova Odluka objavit će se u »Službenom vjesniku Brodsko-posavske županije« i »Narodnim novinama«.

Klasa: 021-01/17-01/47

Urbroj: 2178/06-01-17-1

Garčin, 15. prosinca 2017.

Predsjednik Općinskog vijeća
 Mato Jerković, v. r.
### NN 12/2018 (7.2.2018.), Odluka o izmjeni Odluke o općinskim porezima Općine Petrijanec

Općina Petrijanec

283

Na temelju članka 20. stavka 1. i članka 42. Zakona o lokalnim porezima (»Narodne novine«, broj 115/16 i 101/17), članka 35. Zakona o lokalnoj i područnoj (regionalnoj) samoupravi (»Narodne novine«, broj 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15 – Ispravak) i članka 48. Statuta Općine Petrijanec (»Službeni vjesnik Varaždinske županije«, broj 14/13 i 27/13), Općinsko vijeće Općine Petrijanec, na 6. sjednici održanoj 29. siječnja 2018. godine, donosi

ODLUKU

O IZMJENI ODLUKE O OPĆINSKIM POREZIMA OPĆINE PETRIJANEC

Članak 1.

U članku 16. Odluke o općinskim porezima Općine Petrijanec briše se stavak 1.

Ostalo navedeno u točki 16. ostaje neizmijenjeno.

Članak 2.

Ova Odluka objavit će se u »Službenom vjesniku Varaždinske županije« i u »Narodnim novinama«, a stupa na snagu u roku od osam dana od dana objave u »Službenom vjesniku Varaždinske županije«.

Članak 3.

Sve ostalo navedeno u Odluci o općinskim porezima (»Službeni vjesnik Varaždinske županije« broj 75/17 i »Narodne novine« 130/17) ostaje neizmijenjeno.

Klasa: 410-01/18-01/1
 Urbroj: 2186-06-18-51
 Petrijanec, 29. siječnja 2018.

OPĆINSKO VIJEĆE OPĆINE PETRIJANEC

Predsjednik Općinskog vijeća
 Martin Evačić, v. r.
### NN 12/2018 (7.2.2018.), Odluka o izmjenama Odluke o porezima Grada Klanjca

Grad Klanjec

281

Na temelju članka 20. Zakona o lokalnim porezima (»Narodne novine« broj 115/16 i 101/17) i članka 31. Statuta Grada Klanjca (»Službeni glasnik Krapinsko-zagorske županije« 7/13), Gradsko vijeće Grada Klanjca na 4. sjednici održanoj 15. prosinca 2017. godine donosi

ODLUKU

O IZMJENAMA ODLUKE O POREZIMA GRADA KLANJCA

Članak 1.

U Odluci o porezima Grada Klanjca (»Službeni glasnik Krapinsko-zagorske županije« br. 25/17) u članku 2. točka 4. briše se.

Članak 2.

Članak 3. mijenja se i glasi: »Prirez porezu na dohodak plaćaju obveznici poreza na dohodak s područja Grada Klanjca, sukladno odredbama Zakona o lokalnim porezima, Zakona o porezu na dohodak i Pravilnika o porezu na dohodak«

Članak 3.

U Poglavlju II. Odjeljak 4. »Porez na nekretnine« i članak 15. brišu se.

Članak 4.

Članak 20. briše se.

Članak 5.

Ova Odluka stupa na snagu osmog dana od dana objave u »Službenom glasniku Krapinsko-zagorske županije«, a objavit će se i u »Narodnim novinama«.

Klasa: 410-01/17-01/04

Urbroj: 2135/01-01/17-1

Klanjec, 15. prosinca 2017.

Predsjednik Gradskog vijeća
 Mirko Lunko, v. r.
### NN 12/2018 (7.2.2018.), Odluka o izmjenama i dopunama Odluke o velikim izloženostima kreditnih institucija

Hrvatska narodna banka

272

Na temelju članka 493. stavka 4. Uredbe (EU) br. 575/2013 (SL L 176, 27. 6. 2013.), članka 101. stavka 2. točke 3. Zakona o kreditnim institucijama (»Narodne novine«, br. 159/2013., 19/2015. i 102/2015.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O VELIKIM IZLOŽENOSTIMA KREDITNIH INSTITUCIJA

Članak 1.

Članak 1. Odluke o velikim izloženostima kreditnih institucija (»Narodne novine«, br. 2/2010. i 160/2013., u nastavku teksta: Odluka) mijenja se i glasi:

»(1) Ovom se Odlukom propisuju:

1) niži limit za potrebe članka 395. stavka 1. Uredbe (EU) br. 575/2013 Europskog parlamenta i Vijeća od 26. lipnja 2013. o bonitetnim zahtjevima za kreditne institucije i investicijska društva i o izmjeni Uredbe (EU) br. 648/2012 (SL L 176, 27. 6. 2013., u nastavku teksta: Uredba (EU) br. 575/2013),

2) primjena stavka 2. članka 1. Uredbe (EU) 2017/2395 Europskog parlamenta i Vijeća od 12. prosinca 2017. o izmjeni Uredbe (EU) br. 575/2013 u pogledu prijelaznih uređenja za ublažavanje učinka uvođenja MSFI-ja 9 na regulatorni kapital te za tretman velikih izloženosti u slučaju određenih izloženosti javnog sektora koje su nominirane u domaćoj valuti bilo koje države članice (Tekst značajan za EGP), kojim se u članku 493. Uredbe (EU) br. 575/2013 dodaje stavak 4. i

3) indikatori za potrebe utvrđivanja povezanih osoba.«

Članak 2.

Iza članka 2. dodaje se članak 3., koji glasi:

»Članak 3.

(1) Odstupajući od članka 395. stavka 1. Uredbe (EU) br. 575/2013, kreditnim institucijama dopušten je nastanak izloženosti iz članka 493. stavka 5. Uredbe (EU) br. 575/2013 koje ispunjavaju uvjete iz stavka 6. tog članka, do sljedećih ograničenja:

1) 100% osnovnoga kapitala kreditne institucije do 31. prosinca 2018.,

2) 75% osnovnoga kapitala kreditne institucije do 31. prosinca 2019.,

3) 50% osnovnoga kapitala kreditne institucije do 31. prosinca 2020.

(2) Ograničenja navedena u stavku 1. ovoga članka primjenjuju se na vrijednosti izloženosti nakon primjene tehnika smanjenja kreditnog rizika u skladu s člancima od 399. do 403. Uredbe (EU) br. 575/2013.«

Članak 3.

Ova Odluka objavljuje se u »Narodnim novinama« i stupa na snagu osmoga dana od dana objave.

Broj: 18-020/01-18/BV

Zagreb, 30. siječnja 2018.

Guverner
 Boris Vujčić, v. r.
### NN 12/2018 (7.2.2018.), Odluku o izmjenama Odluke o lokalnim porezima Općine Podgora

Općina Podgora

284

Na temelju članka 20. stavka 1. Zakona o lokalnim porezima (»Narodne novine« broj 115/16 i 101/17) i članka 32. Statuta Općine Podgora (»Glasnik Općine Podgora« broj 5/09, 9/09, 3/13 i 3/15), Općinsko vijeće Općine Podgora, na 4. sjednici održanoj 11. prosinca 2017. godine, donijelo je

ODLUKU

O IZMJENAMA ODLUKE O LOKALNIM POREZIMA OPĆINE PODGORA

Članak 1.

U Odluci o lokalnim porezima Općine Podgora (»Narodne novine« broj 47/17 i »Glasnik Općine Podgora« broj 5/17) u članku 2. stavku 1. iza točke 4. stavlja se točka, a točka 5. briše se.

Članak 2.

U glavi II. odjeljak 5. »Porez na nekretnine« i članak 15. brišu se.

Članak 3.

U članku 16. stavku 2. iza točke 3. umjesto zareza dodaje se slovo » i«, a tekst: » i 5.« briše se.

Članak 4.

U članku 17. iza točke 3. umjesto zareza dodaje se slovo » i«, a tekst: » i 5.« briše se.

Članak 5.

U članku 20. stavak 2. briše se.

Članak 6.

Ova Odluka objavit će se u »Narodnim novinama« i »Glasniku«, službenom glasilu Općine Podgora i stupa na snagu osmoga dana od dana objave u »Glasniku«, službenom glasilu Općine Podgora.

Klasa: 410-01/17-01/11

Urbroj: 2147/05-02/01-17-1

Podgora, 11. prosinca 2017.

Predsjednik Općinskog vijeća
 Marin Urlić, v. r.
### NN 12/2018 (7.2.2018.), Odluka o izmjenama Odluke o gradskim porezima Grada Varaždinskih Toplica

Grad Varaždinske Toplice

282

Na temelju odredaba članka Zakona o lokalnim porezima (»Narodne novine«, broj: 115/2016, 101/2017), članka 35. Zakona o lokalnoj i područnoj (regionalnoj) samoupravi (»Narodne novine«, broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17), članka 31. Statuta Grada Varaždinskih Toplica (»Službeni vjesnik Varaždinske županije« broj 7/13, 26/13, 38/13) i članka 26. Poslovnika o radu Gradskog vijeća Grada Varaždinskih Toplica (»Službeni vjesnik Varaždinske županije« broj 7/13 i 26/13), Gradsko vijeće Grada Varaždinskih Toplica, na sjednici održanoj 29. siječnja 2018. godine, donosi

ODLUKU

O IZMJENAMA ODLUKE O GRADSKIM POREZIMA GRADA VARAŽDINSKIH TOPLICA

Članak 1.

U Odluci o gradskim porezima (»Službeni vjesnik Varaždinske županije«, broj: 34/2017 i 67/2017), u članku 17., stavku 1. mijenja se točka c) tako da ista glasi:

»c) ljetne terase uključujući stolove, stolice, suncobrane i sjenila, pokretne ograde i druge naprave koje se postavljaju kao otvorene terase 1,00 kn/m2 po danu«.

Članak 2.

Ova Odluka objavit će se u »Službenom vjesniku Varaždinske županije« i »Narodnim novinama«, a stupa na snagu osmoga dana od dana objave u »Službenom vjesniku Varaždinske županije«.

Klasa: 415-01/18-01/2

Urbroj: 2186/026-01-18-4

Varaždinske Toplice, 29. siječnja 2018.

Predsjednik Gradskog vijeća
 Franjo Prstec, v. r.
### NN 12/2018 (7.2.2018.), Odluka o izmjeni Odluke o općinskim porezima Općine Kijevo

OPĆINA KIJEVO

279

Na temelju članka 35. Zakona o lokalnoj i područnoj (regionalnoj) samoupravi (»Narodne novine« 33/01, 60/01, 129/05, 109/07, 125/08, 36/09, 150/11, 144/12, 19/13 i 137/15), članka 42. Zakona o lokalnim porezima (»Narodne novine« broj 115/016 i 101/17), te članka 32. Statuta Općine Kijevo (»Službeni vjesnik Šibensko-kninske županije« br. 08/09 i 05/13) Općinsko vijeće Općine Kijevo na svojoj 5. sjednici održanoj 21. prosinca 2017. godine donosi

ODLUKU

O IZMJENI ODLUKE O OPĆINSKIM POREZIMA OPĆINE KIJEVO

Članak 1.

U Odluci o općinskim porezima u Općini Kijevo (»Službeno glasilo Općine Kijevo« br. 8/17), članak 2. briše se, i točka VI. Porez na nekretnine i članak 21., brišu se.

Dosadašnja točka VII. postaje točka VI.

Članak 2.

Dosadašnji članci 3., 4., 5., 6., 7., 8., 9., 10., 11., 12., 13., 14., 15., 16., 17., 18., 19., 20., 21., 22, 23., 24., 25., 26., 27., 28., postaju članci 2., 3., 4., 5., 6., 7., 8., 9., 10., 11., 12., 13., 14., 15., 16., 17., 18., 19., 20., 21., 22., 23., 24., 25., 26, 27.

Članak 3.

Ova odluka stupa na snagu osmoga dana od dana objave u »Službenom glasilu Općine Kijevo«, a objavit će se i u »Narodnim novinama«.

Klasa: 400-05/17-01/05

Urbroj: 2182/15-01/17-21

Kijevo, 21. prosinca 2017.

OPĆINSKO VIJEĆE OPĆINE KIJEVO

Predsjednik
 Martin Ercegovac, v. r.
### NN 13/2018 (9.2.2018.), Rješenje Zavoda za unapređivanje zaštite na radu, klasa: UP/I-115-01/18-01/03, urbroj: 425-02/2-18-4 od 2. veljače 2018.

ZAVOD ZA UNAPREĐIVANJE ZAŠTITE NA RADU

303

Na zahtjev K&S INVEST GRUPE j.d.o.o. iz Čakovca, Kralja Tomislava 5, OIB: 16266936428, a temeljem članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14. i 118/14.), Zavod za unapređivanje zaštite na radu (dalje: Zavod) donosi

RJEŠENJE

I.

K&S INVEST GRUPA j.d.o.o. iz Čakovca, Kralja Tomislava 5, OIB: 16266936428, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba za obavljanje predmetnih poslova ima zaposlenu osobu: Kavran Radovana, OIB: 26164676187, a o obavljenim poslovima obvezna je voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/18-01/03

Urbroj: 425-02/2-18-4

Zagreb, 2. veljače 2018.

Ravnatelj
 Vitomir Begović, v. r.
### NN 13/2018 (9.2.2018.), Rješenje Zavoda za unapređivanje zaštite na radu klasa: UP/I-115-01/17-01/05, urbroj: 425-02/2-18-5 od 30. siječnja 2018.

Zavod za unapređivanje zaštite na radu

301

Na zahtjev LINIJA SIGURNOSTI d.o.o. iz Zagreba, Jagnedje 2a, OIB: 74837718235, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14. i 118/14.), Zavod za unapređivanje zaštite na radu (dalje: Zavod) donosi

RJEŠENJE

I.

LINIJA SIGURNOSTI d.o.o. iz Zagreba, Jagnedje 2a, OIB: 74837718235, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

O obavljenim poslovima navedena pravna osoba je obvezna izdavati i čuvati isprave te voditi evidenciju.

II.

Ovim rješenjem stavlja se izvan snage Rješenje Zavoda za unapređivanje zaštite na radu klasa: UP/I-115-01/17-01/05, urbroj: 425-02/2-17-2 od 1. ožujka 2017.

III.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

IV.

Ovo Rješenje objavit će se u »Narodnim novinama«.

Klasa: UP/I-115-01/17-01/05

Urbroj: 425-02/2-18-5

Zagreb, 30. siječnja 2018.

Ravnatelj
 Vitomir Begović, v. r.
### NN 13/2018 (9.2.2018.), Rješenje Zavoda za unapređivanje zaštite na radu klasa: UP/I-115-01/15-01/48, urbroj: 425-02/2-18-11 od 30. siječnja 2018.

ZAVOD ZA UNAPREĐIVANJE ZAŠTITE NA RADU

302

Na zahtjev PLASMA d.o.o. iz Varaždina, Vidovečka 45, OIB: 94543219022, a na temelju članka 83. stavka 4. točka 9. Zakona o zaštiti na radu (»Narodne novine«, br. 71/14. i 118/14.), Zavod za unapređivanje zaštite na radu (dalje: Zavod) donosi

RJEŠENJE

I.

Prestaje ovlaštenje PLASMA d.o.o. iz Varaždina, Vidovečka 45, OIB: 94543219022, za obavljanje sljedećih poslova zaštite na radu:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

3. izrada procjene rizika

4. ispitivanja radne opreme

5. ispitivanja u radnom okolišu:

a) ispitivanja fizikalnih čimbenika.

II.

Ovim Rješenjem stavlja se izvan snage Rješenje Zavoda za unapređivanje zaštite na radu klasa: UP/I-115-01/15-01/48, urbroj: 425-02/2-15-3 od 12. lipnja 2015. godine.

III.

Ovo Rješenje objavit će se u »Narodnim novinama«.

Klasa: UP/I-115-01/15-01/48

Urbroj: 425-02/2-18-11

Zagreb, 30. siječnja 2018.

Ravnatelj
 Vitomir Begović, v. r.
### NN 13/2018 (9.2.2018.), Odluka o razrješenju člana i izboru članice Odbora za prostorno uređenje i graditeljstvo Hrvatskoga sabora

Hrvatski sabor

286

Na temelju članka 81. Ustava Republike Hrvatske i članka 46. i 94. Poslovnika Hrvatskoga sabora, Hrvatski sabor na sjednici održanoj 2. veljače 2018. donio je

ODLUKU

O RAZRJEŠENJU ČLANA I IZBORU ČLANICE ODBORA ZA PROSTORNO UREĐENJE I GRADITELJSTVO HRVATSKOGA SABORA

I.

Razrješuje se član Odbora za prostorno uređenje i graditeljstvo Hrvatskoga sabora FRANKO VIDOVIĆ.

II.

Za članicu Odbora za prostorno uređenje i graditeljstvo Hrvatskoga sabora bira se MARIJA ALFIREV.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/17-03/124

Zagreb, 2. veljače 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 13/2018 (9.2.2018.), Odluka o razrješenju i izboru potpredsjednika Odbora za predstavke i pritužbe Hrvatskoga sabora

HRVATSKI SABOR

287

Na temelju članka 81. Ustava Republike Hrvatske i članka 46. i 108. Poslovnika Hrvatskoga sabora, Hrvatski sabor na sjednici 2. veljače 2018. donio je

ODLUKU

O RAZRJEŠENJU I IZBORU POTPREDSJEDNIKA ODBORA ZA PREDSTAVKE I PRITUŽBE HRVATSKOGA SABORA

I.

Razrješuje se potpredsjednik Odbora za predstavke i pritužbe Hrvatskoga sabora ROBERT JANKOVICS.

II.

Za potpredsjednika Odbora za predstavke i pritužbe Hrvatskoga sabora bira se KAŽIMIR VARDA.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/17-03/126

Zagreb, 2. veljače 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 13/2018 (9.2.2018.), Odluka o imenovanju dijela članova Nacionalnog vijeća za razvoj ljudskih potencijala

HRVATSKI SABOR

293

Na temelju članka 81. Ustava Republike Hrvatske i članka 10. stavaka 4. i 7. Zakona o Hrvatskom kvalifikacijskom okviru (»Narodne novine« br. 22/13. i 41/16. – Odluka Ustavnog suda Republike Hrvatske) Hrvatski sabor na sjednici 2. veljače 2018. donio je

ODLUKU

O IMENOVANJU DIJELA ČLANOVA NACIONALNOG VIJEĆA ZA RAZVOJ LJUDSKIH POTENCIJALA

Za članice Nacionalnog vijeća za razvoj ljudskih potencijala imenuju se:

– prof. dr. sc. IVANA ČUKOVIĆ-BAGIĆ, predstavnica visokih učilišta, na prijedlog Rektorskog zbora

– dr. sc. MIRA LENARDIĆ, predstavnica visokih učilišta, na prijedlog Vijeća veleučilišta i visokih škola.

Klasa: 021-13/17-07/26

Zagreb, 2. veljače 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 13/2018 (9.2.2018.), Odluka o imenovanju dijela članova Nacionalnog vijeća za razvoj ljudskih potencijala

HRVATSKI SABOR

291

Na temelju članka 81. Ustava Republike Hrvatske i članka 10. stavaka 4. i 7. Zakona o Hrvatskom kvalifikacijskom okviru (»Narodne novine«, br. 22/13. i 41/16.) Hrvatski sabor na sjednici 2. veljače 2018. donio je

ODLUKU

O IMENOVANJU DIJELA ČLANOVA NACIONALNOG VIJEĆA ZA RAZVOJ LJUDSKIH POTENCIJALA

Za članove Nacionalnog vijeća za razvoj ljudskih potencijala imenuju se:

– IRENA BAČELIĆ, predstavnica ministarstva nadležnog za rad

– MATO PEŠUT, predstavnik ministarstva nadležnog za regionalni razvoj

– dr. sc. ŽELJKO KRALJIČAK, predstavnik područne (regionalne) samouprave

– JASMINKA MARTINOVIĆ, predstavnica reprezentativnih udruga poslodavaca

– BOŽO PAVIČIN, predstavnik Hrvatske gospodarske komore.

Klasa: 021-13/17-07/15

Zagreb, 2. veljače 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 13/2018 (9.2.2018.), Odluka o imenovanju predsjednika i članova Upravnog vijeća Hrvatske agencije za nadzor financijskih usluga

HRVATSKI SABOR

289

Na temelju članka 81. Ustava Republike Hrvatske i članka 4. stavka 2. Zakona o Hrvatskoj agenciji za nadzor financijskih usluga (»Narodne novine«, br. 140/05., 154/11. i 12/12.) Hrvatski sabor na sjednici 2. veljače 2018. donio je

ODLUKU

O IMENOVANJU PREDSJEDNIKA I ČLANOVA UPRAVNOG VIJEĆA HRVATSKE AGENCIJE ZA NADZOR FINANCIJSKIH USLUGA

I.

Imenuje se dr. sc. ANTE ŽIGMAN predsjednikom Upravnog vijeća Hrvatske agencije za nadzor financijskih usluga.

II.

Za članove Upravnog vijeća Hrvatske agencije za nadzor financijskih usluga imenuju se:

– ANTUN PALARIĆ

– dr. sc. TOMISLAV RIDZAK

– ILIJANA JELEČ

– JURICA JEDNAČAK.

Klasa: 021-13/18-07/02

Zagreb, 2. veljače 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 13/2018 (9.2.2018.), Odluka o razrješenju dijela članova Nacionalnog vijeća za razvoj ljudskih potencijala

HRVATSKI SABOR

292

Na temelju članka 81. Ustava Republike Hrvatske i članka 10. stavka 6. Zakona o Hrvatskom kvalifikacijskom okviru (»Narodne novine« br. 22/13. i 41/16. – Odluka Ustavnog suda Republike Hrvatske) Hrvatski sabor na sjednici 2. veljače 2018. donio je

ODLUKU

O RAZRJEŠENJU DIJELA ČLANOVA NACIONALNOG VIJEĆA ZA RAZVOJ LJUDSKIH POTENCIJALA

Razrješuju se dužnosti članovi Nacionalnog vijeća za razvoj ljudskih potencijala, na osobni zahtjev:

– prof. dr. sc. BLAŽENKA DIVJAK, imenovana kao predstavnica visokih učilišta, na prijedlog Rektorskog zbora

– doc. dr. sc. ROBERT KOPAL, imenovan kao predstavnik visokih učilišta, na prijedlog Vijeća veleučilišta i visokih škola.

Klasa: 021-13/17-07/26

Zagreb, 2. veljače 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 13/2018 (9.2.2018.), Odluka o razrješenju dijela članova Nacionalnog vijeća za razvoj ljudskih potencijala

HRVATSKI SABOR

290

Na temelju članka 81. Ustava Republike Hrvatske i članka 10. stavka 6. Zakona o Hrvatskom kvalifikacijskom okviru (»Narodne novine«, br. 22/13. i 41/16.) Hrvatski sabor na sjednici 2. veljače 2018. donio je

ODLUKU

O RAZRJEŠENJU DIJELA ČLANOVA NACIONALNOG VIJEĆA ZA RAZVOJ LJUDSKIH POTENCIJALA

Razrješuju se dužnosti članovi Nacionalnog vijeća za razvoj ljudskih potencijala, na osobni zahtjev:

– mr. sc. SANJA CRNKOVIĆ POZAIĆ, imenovana kao predstavnica ministarstva nadležnog za rad

– VLATKA MARČAN, imenovana kao predstavnica ministarstva nadležnog za regionalni razvoj

– MARKO BORAS MANDIĆ, imenovan kao predstavnik područne (regionalne) samouprave

– DAVOR MAJETIĆ, imenovan kao predstavnik reprezentativnih udruga poslodavaca

– STANKICA VRBAN, imenovana kao predstavnica Hrvatske gospodarske komore.

Klasa: 021-13/17-07/15

Zagreb, 2. veljače 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 13/2018 (9.2.2018.), Odluka o razrješenju predsjednika i članova Upravnog vijeća Hrvatske agencije za nadzor financijskih usluga

HRVATSKI SABOR

288

Na temelju članka 81. Ustava Republike Hrvatske i članka 4. stavka 2. Zakona o Hrvatskoj agenciji za nadzor financijskih usluga (»Narodne novine«, br. 140/05., 154/11. i 12/12.) Hrvatski sabor na sjednici 2. veljače 2018. donio je

ODLUKU

O RAZRJEŠENJU PREDSJEDNIKA I ČLANOVA UPRAVNOG VIJEĆA HRVATSKE AGENCIJE ZA NADZOR FINANCIJSKIH USLUGA

I.

Razrješuje se PETAR-PIERRE MATEK dužnosti predsjednika Upravnog vijeća Hrvatske agencije za nadzor financijskih usluga s danom 27. siječnja 2018., zbog isteka mandata.

II.

Razrješuju se dužnosti članovi Upravnog vijeća Hrvatske agencije za nadzor financijskih usluga s danom 27. siječnja 2018., zbog isteka mandata:

– BRANKA BJEDOV KOSTELAC

– MARIO RADAKOVIĆ

– SILVANA BOŽIĆ

– GORDANA LETICA.

Klasa: 021-13/18-07/02

Zagreb, 2. veljače 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 13/2018 (9.2.2018.), Odluka o postavljanju počasne konzulice Republike Hrvatske u Republici Peruu, sa sjedištem u Limi

PREDSJEDNICA REPUBLIKE HRVATSKE

294

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 24. Zakona o vanjskim poslovima (»Narodne novine« broj 48/96, 72/13 i 127/13) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNE KONZULICE REPUBLIKE HRVATSKE U REPUBLICI PERUU, SA SJEDIŠTEM U LIMI

ANA MARIA KULJEVAN PEINOVIĆ postavlja se za počasnu konzulicu Republike Hrvatske u Republici Peruu, sa sjedištem u Limi i konzularnim ovlastima nad konzularnim područjem koje obuhvaća cjelokupni teritorij Republike Perua.

Ova Odluka stupa na snagu danom donošenja.

Klasa: 018-07/18-05/01
 Urbroj: 71-06-01/1-18-2
 Zagreb, 1. veljače 2018.

Predsjednica
 Republike Hrvatske
 Kolinda Grabar-Kitarović, v. r.
### NN 13/2018 (9.2.2018.), Odluka o osnivanju Nacionalnog povjerenstva za prijevoz opasnih tvari

VLADA REPUBLIKE HRVATSKE

298

Na temelju članka 56. Zakona o prijevozu opasnih tvari (»Narodne novine«, br. 79/07 i 70/17) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 8. veljače 2018. godine donijela

ODLUKU

O OSNIVANJU NACIONALNOG POVJERENSTVA
 ZA PRIJEVOZ OPASNIH TVARI

I.

Ovom Odlukom osniva se Nacionalno povjerenstvo za prijevoz opasnih tvari (u daljnjem tekstu: Povjerenstvo).

Zadaće Povjerenstva su:

– koordiniranje nacionalnih i međunarodnih aktivnosti vezanih uz prijevoz opasnih tvari

– predlaganje mjera za poboljšanje stanja u svim područjima prijevoza opasnih tvari

– sustavno praćenje i predlaganje načina i programa obrazovanja, osposobljavanja i edukacije svih osoba uključenih u prijevoz opasnih tvari

– sustavno praćenje svih zbivanja u vezi s prijevozom opasnih tvari

– usklađivanje zakonske regulative vezane za prijevoz opasnih tvari u cestovnom, željezničkom i zračnom prometu, te na unutarnjim plovnim putovima

– izrada preporuka, mišljenja, stručnih obrazloženja, izvješća i smjernica za donošenje novih ili izmjenu važećih propisa o prijevozu opasnih tvari

– predlaganje članova ispitnog povjerenstva za provođenje ispita za sigurnosne savjetnike.

II.

U Povjerenstvo se imenuju:

1. za predsjednika:

– Mario Madunić, pomoćnik ministra mora, prometa i infrastrukture

2. za zamjenika predsjednika:

– Saša Vlakić, Ministarstvo mora, prometa i infrastrukture

3. za članove:

– Damir Lazor, Ministarstvo mora, prometa i infrastrukture

– Mirta Pokršćanski Landeka, Ministarstvo gospodarstva, poduzetništva i obrta

– Juraj Brigić, Ministarstvo gospodarstva, poduzetništva i obrta

– Snježana Bagarić, Ministarstvo unutarnjih poslova

– Stipan Pranjić, Ministarstvo unutarnjih poslova

– Zoran Knežević, Ministarstvo zaštite okoliša i energetike

– Daniela Beroš, Ministarstvo zaštite okoliša i energetike

– Ivana Vrhovac Filipović, Ministarstvo zdravstva

– Blaženka Poljak, Ministarstvo zdravstva

– mr. sc. Saša Medaković, ravnatelj Državnog zavoda za radiološku i nuklearnu sigurnost

– Marijo Medić, Državni zavod za radiološku i nuklearnu sigurnost

– Ante Jurić, Hrvatska agencija za civilno zrakoplovstvo

– Goran Černjava, Hrvatska agencija za civilno zrakoplovstvo.

III.

Predsjednik, zamjenik predsjednika i članovi Povjerenstva imenuju se na razdoblje od četiri godine.

IV.

Stručne i administrativne poslove za Povjerenstvo obavlja ministarstvo nadležno za promet, koje osigurava prostor za njegov rad.

V.

Organizacija i način rada Povjerenstva utvrđuje se poslovnikom koji donosi Povjerenstvo.

VI.

Povjerenstvo radi na sjednicama koje se održavaju prema potrebi, a najmanje jednom godišnje.

VII.

Predsjednik, zamjenik predsjednika i članovi Povjerenstva za svoj rad neće primati naknadu.

VIII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/30

Urbroj: 50301-27/25-18-2

Zagreb, 8. veljače 2018.

Predsjednik
 mr. sc. Andrej Plenković, v. r.
### NN 13/2018 (9.2.2018.), Odluka o davanju suglasnosti na Izmjene Statuta Agencije za investicije i konkurentnost

VLADA REPUBLIKE HRVATSKE

299

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), a u vezi s člankom 4. stavkom 1. Zakona o osnivanju Agencije za investicije i konkurentnost (»Narodne novine«, br. 53/12, 56/13 i 152/14), Vlada Republike Hrvatske je na sjednici održanoj 8. veljače 2018. godine donijela

ODLUKU

O DAVANJU SUGLASNOSTI NA IZMJENE STATUTA AGENCIJE ZA INVESTICIJE I KONKURENTNOST

I.

Daje se suglasnost na Izmjene Statuta Agencije za investicije i konkurentnost, koje je donijelo Upravno vijeće Agencije za investicije i konkurentnost na 7. sjednici održanoj 12. siječnja 2018. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/29

Urbroj: 50301-25/18-18-2

Zagreb, 8. veljače 2018.

Predsjednik
 mr. sc. Andrej Plenković, v. r.
### NN 13/2018 (9.2.2018.), Uredba o preuzimanju Direktive 2012/29/EU Europskog parlamenta i Vijeća o uspostavi minimalnih standarda za prava, potporu i zaštitu žrtava kaznenih djela te o zamjeni Okvirne odluke Vijeća 2001/220/PUP

Vlada Republike Hrvatske

296

Na temelju članka 30. stavka 2. Zakona o Vladi Republike Hrvatske (»Narodne novine«, br. 150/11, 119/14 i 93/16), Vlada Republike Hrvatske je na sjednici održanoj 8. veljače 2018. godine donijela

UREDBU

O PREUZIMANJU DIREKTIVE 2012/29/EU EUROPSKOG PARLAMENTA I VIJEĆA O USPOSTAVI MINIMALNIH STANDARDA ZA PRAVA, POTPORU I ZAŠTITU ŽRTAVA KAZNENIH DJELA TE O ZAMJENI OKVIRNE ODLUKE VIJEĆA 2001/220/PUP

Članak 1.

Ovom Uredbom određuje se koji će se podaci o korištenju prava žrtava ustanovljenih postupovnim propisima u području kaznenog i prekršajnog sudovanja dostavljati Europskoj komisiji, način na koji će se ti podaci prikupljati, te nadležno tijelo Republike Hrvatske za dostavu tih statističkih podataka.

Članak 2.

Ovom Uredbom se u pravni poredak Republike Hrvatske prenosi članak 28. Direktive 2012/29/EU Europskog parlamenta i Vijeća o uspostavi minimalnih standarda za prava, potporu i zaštitu žrtava kaznenih djela te o zamjeni Okvirne odluke Vijeća 2001/220/PUP (SL L 315, 14. 11. 2012.).

Članak 3.

Podaci iz članka 1. ove Uredbe obuhvaćaju podatke o broju i vrsti kaznenih djela koja su prijavljena državnom odvjetništvu, broju žrtava te njihovoj spolnoj i dobnoj strukturi, broju osuđenih počinitelja kaznenih djela, podatke koji se prikupljaju temeljem propisa kojim se uređuje zaštita od nasilja u obitelji, novčanim naknadama za žrtve kaznenih djela, pristupu vladinim i nevladinim organizacijama za podršku žrtvama, broju žrtava koje su od strane policije upućene na službe za podršku žrtvama, te o broju žrtava za koje je pojedinačnom procjenom utvrđeno postojanje potrebe za primjenom posebnih mjera zaštite u odnosu na žrtvu.

Podatke iz stavka 1. ovoga članka, Europskoj komisiji dostavlja Ministarstvo pravosuđa, na temelju vlastitih evidencija, te podataka prikupljenih iz informacijskih sustava pravosudnih tijela.

Članak 4.

Sukladno ovoj Uredbi podaci će se Europskoj komisiji dostaviti do 16. studenoga 2020. godine za prethodne tri kalendarske godine, te nakon toga svake tri godine do 16. studenoga za prethodni trogodišnji period.

Članak 5.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/18-03/10

Urbroj: 50301-25/06-18-2

Zagreb, 8. veljače 2018.

Predsjednik
 mr. sc. Andrej Plenković, v. r.